  Майя Бывальцева София Хохрякова 2-тӥ шуркынмонэ Удмуртиысь «Лудорвай» музей-заповедникын «Традиционная удмуртская свадьба» книгаен (12+) тодматӥзы, сое элькунлэн кунлыкезлы 100 ар тырмонэз пусъён улсын поттӥзы. Ужрадэ ивортодэтъя «Удмуртия» агентстволэн корреспондентэз вуылӥз. Книгаен тодматон удмурт сюанлэн йылолъёсызъя ортчиз – «Лудорвай» музейын ужасьёс куноосты перепечен, кырӟанъёсын но эктонъёсын пумитазы. Тӧро луиз «Свадьба народов мира: культурное наследие» ӵектослэн кивалтӥсез, «Традиционная удмуртская свадьба» книгалэн авторез Денис Князев. Собере сюанчиос ужрадэ мынӥзы, кытын «Айкай» театрысь артистъёс удмурт сюанлэн йылолъёсыныз тодматӥзы. Удмуртилэн 100 ар тырмонэзлы дасяськыны кемалась кутскимы, дасяськимы вань ӧръёсъя. Кык ар талэсь азьло дуннеысь пӧртэм калыкъёслэн сюанъёссы сярысь книгаос поттыны малпазы, нош Удмуртилэн кунлыкезлы 100 ар тырмон аре асьме элькунысен кутскыны. Со ёросъёсысь но шоркарысь библиотекаослы чебер кузьым луоз Анастасия Муталенко, Удмуртиысь кивалтэтлэн тӧроезлэн воштӥсез «Традиционная удмуртская свадьба» книга ЮНЕСКО ужъёсъя Россиысь ӧрилэн утемез улэ шедиз Денис Князев дуннеысь калыкъёслэн сюанъёссы сярысь этнографи материал люка, одӥг пол со удмурт сюанэз снимать карыны малпаз. Ӵапак та книга «Свадьбы народов мира: культурное наследие» ӵектосын нырысетӥез луиз. Куке мон сяме пырем удмурт сюанэз снимать кари, валай, ӵектосэз снимать карем сяна, книга но кылдытом шуыса, котькуд калыклэн куинь кылын книгаез луоз Денис Князев, тодосъя но этнографияя «Свадьбы народов мира: культурное наследие» калыккуспо ӵектослэн кивалтӥсез Книга ӟуч, удмурт но англи кылъёсын потӥз Денис Князев туспуктӥсь но. Альбоме солэн ужъёсыз, озьы ик Кузебай Герд нимо йӧскалык музейлэн, Глазкарысь шаертодонъя музейлэн архивъёсысьтызы но Удмуртиын улӥсьёслэсь туспуктэмъёс пыртэмын. Туспуктэмъёс борды удмурт сюан сярысь тунсыко ивортодэт гожтэмын. Ӵектослэн тодосъя кивалтӥсез истори тодосъя доктор, Россиысь тодосъя академилэн профессорез Алексей Загребин луиз. Котькуд выль книга – со бадӟым шумпотон. Та книга дуннеысь вань калыкъёслэн улонысьтызы одӥгез валтӥсь ужрадзы сярысь вера Алексей Загребин, Традиционная удмуртская свадьба» книгалэн тодосъя редакторезКнигалэн валтӥсь геройёсыз фольклор кырӟанъя но эктонъя «Айкай» театр но «Азвесь нюжа» ансамбль луизы. Артистъёс «Лудорвай» музей-заповедникын сяме пырем удмурт сюанэз шудӥзы. Мынам сюанэз сыӵеен возьматэме потӥз, кыӵе со вал 20-тӥ даур кутсконын. Калык эшлыко, йылолъёсын узыр, солэн узыр историез шуыса возьматыны но со сярысь асьме улосвылын гинэ ӧвӧл, Россиын но вераны, со сюан сярысь быдэс дуннеын мед тодозы Денис Князев, тодосъя но этнографияя «Свадьбы народов мира: культурное наследие» калыккуспо ӵектослэн кивалтӥсезУдмуртиысь йӧскалык политикая министр Лариса Буранова книга котьку тунсыко луоз шуыса пусйиз. Вань сыӵеез, мар пыраклы кыле, кыӵе ке дырын гинэ герӟаськемын ӧвӧл. Сыӵеос пӧлын – сяме пырем лулчеберет. Книгаын туала но архивъёсысь туспуктэмъёс. <…> Мон малпасько, со пыраклы. Книгаез кутыны быгато али семья кылдытӥсьёс, соос отысь дӥсьлэсь но, сюанлэн радлыкысьтыз но мае ке басьтыны быгато Лариса Буранова, Удмуртиысь йӧскалык политикая министр Книга-альбомез «Удмуртия» издательствоын поттӥзы «Традиционная удмуртская свадьба» книгалэн авторез верамъя, 2021-тӥ арын соин Нью-Йоркын ООН-лэн штаб-квартираяз тодматыны малпало. Тодэ вайытом, Удмуртилэн кунлыкезлы 100 ар тырмонлы Ижкарысь лыдӟетъюртъёс 1 сюрс 600 пала выль книгаос басьтӥзы.  Тегъёс: Лулчеберет Удмуртия Лудорвай йӧскалыклулчеберет книгаос йылолъёс Удмуртилэнкунлыкезлы100ар АнастасияМуталенко 100ар  